钦定古今图书集成/历象汇编/岁功典/第015卷 > 时则训
## 钦定古今图书集成/历象汇编/岁功典/第015卷 > 时则训

“孟春之月，招摇指，寅，昏参中，旦尾中，其位东方，其日
甲乙，盛德在木，其虫鳞，其音角，律中太簇，其数八，其
味酸，其臭膻，其祀户，祭先脾，东风解冻，蛰虫始振苏，
鱼上负冰，獭祭鱼，候雁北。”天子衣青衣，乘苍龙，服苍
玉，建青旗，食麦与羊，服八风水，爨萁燧火。东宫御女
青色，衣青采，鼓琴瑟，其兵矛，其畜羊，朝于青阳左个，
以出春令。布德施惠，行庆赏，省徭赋。立春之日，天子
亲率三公九卿大夫，以迎岁于东郊，修除祠位币，祷
鬼神，牺牲用牡，禁伐木毌，覆巢杀胎，夭毌麛毌，卵毌
聚众，置城郭，掩骼薶骴。孟春行夏令，则风雨不时，草
木早落，国乃有恐。行秋令，则其民大疫，飘风暴雨总
至，藜莠蓬蒿并兴。行冬令，则水潦为败，雨霜大雹，首
稼不入。正月，官司空其树杨。